CELEX: 32006R1238
Language: sk
Date: 2006-08-16 00:00:00
Title: Nariadenie Komisie (ES) č. 1238/2006 zo 16. augusta 2006 , ktorým sa určuje jednotný koeficient pridelenia, ktorý sa má uplatňovať v rámci tarifnej kvóty na pšenicu, ustanovenej v nariadení (ES) č. 573/2003

17.8.2006   
            
            
               SK
            
            
               Úradný vestník Európskej únie
            
            
               L 225/27
            
         
      NARIADENIE KOMISIE (ES) č. 1238/2006
   zo 16. augusta 2006,
   ktorým sa určuje jednotný koeficient pridelenia, ktorý sa má uplatňovať v rámci tarifnej kvóty na pšenicu, ustanovenej v nariadení (ES) č. 573/2003
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 1784/2003 z 29. septembra 2003 o spoločnej organizácii trhu s obilninami (1),
   so zreteľom na nariadenie Komisie (ES) č. 573/2003 z 28. marca 2003, ktorým sa ustanovujú podrobné vykonávacie pravidlá pre uplatňovanie rozhodnutia Rady 2003/18/ES ohľadom výhod vo forme colných kvót Spoločenstva na určité produkty z obilnín s pôvodom v Rumunsku a ktoré mení a dopĺňa nariadenie (ES) č. 2809/2000 (2), a najmä na jeho článok 2 ods. 3,
   keďže:
   
               (1)
            
            
               Nariadením (ES) č. 573/2003 sa otvorila ročná tarifná kvóta na 230 000 ton pšenice (poradové číslo 09.4766) na hospodársky rok 2006/2007.
            
         
               (2)
            
            
               Objemy požadované v pondelok 14. augusta 2006 v súlade s článkom 2 ods. 1 nariadenia (ES) č. 573/2003 prekračujú objemy, ktoré sú k dispozícii. Preto je potrebné stanoviť, do akej miery sa môžu povolenia vydávať, pričom sa určí jednotný koeficient pridelenia, ktorý sa má uplatňovať na požadované množstvá,
            
         PRIJALA TOTO NARIADENIE:
   Článok 1
   Každej žiadosti o dovozné povolenie pre kvótu na pšenicu „Rumunsko“, predloženej a doručenej Komisii v pondelok 14. augusta 2006 v súlade s článkom 2 ods. 1 a 2 nariadenia (ES) č. 573/2003, sa vyhovie do výšky 1,744760634 % požadovaných množstiev.
   Článok 2
   Toto nariadenie nadobúda účinnosť 17. augusta 2006.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 16. augusta 2006
      
         
            Za Komisiu
         
         Jean-Luc DEMARTY
         
         
            generálny riaditeľ pre poľnohospodárstvo a rozvoj vidieka
         
      
   
   
      (1)  Ú. v. EÚ L 270, 21.10.2003, s. 78. Nariadenie zmenené a doplnené nariadením Komisie (ES) č. 1154/2005 (Ú. v. EÚ L 187, 19.7.2005, s. 11).
   
      (2)  Ú. v. EÚ L 82, 29.3.2003, s. 25. Nariadenie zmenené a doplnené nariadením (ES) č. 1024/2006 (Ú. v. EÚ L 184, 6.7.2006, s. 7).